CELEX: C2007/211/70
Language: da
Date: 2007-09-08 00:00:00
Title: Sag T-225/07: Sag anlagt den 29. juni 2007 — Thomson Sales Europe mod Kommissionen

8.9.2007   
            
            
               DA
            
            
               Den Europæiske Unions Tidende
            
            
               C 211/36
            
         Sag anlagt den 29. juni 2007 — Thomson Sales Europe mod Kommissionen
   (Sag T-225/07)
   (2007/C 211/70)
   Processprog: fransk
   Parter
   
      Sagsøger: Thomson Sales Europe (Boulogne-Billancourt, Frankrig) (ved avocats F. Goguel og F. Foucault)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Der træffes inden afsigelse af dom kendelse om, at samtlige oplysninger, dokumenter, referater samt al korrespondance og samtlige forberedende arbejder etc., som har resulteret i de to forordninger nr. 2376/94 og nr. 710/95, stilles til rådighed for parterne
            
         
               —
            
            
               Principalt annulleres Kommissionens beslutning REM nr. 03/05 af 7. maj 2007
            
         Søgsmålsgrunde og væsentligste argumenter
   Ved dette søgsmål har sagsøgeren nedlagt påstand om annullation af Kommissionens beslutning nr. REM 03/05 af 7. maj 2007, som fastslår, at fritagelse for importafgifter ikke er berettiget i sagsøgerens særlige tilfælde. Denne beslutning er blevet truffet som følge af en anmodning indgivet til Kommissionen af de nationale franske myndigheder, som havde pålagt sagsøgeren at betale antidumpingafgift for indførsel af apparater til modtagelse af fjernsyn i farver, fremstillet af sagsøgerens datterselskab beliggende i Thailand, hvilken afgift sagsøgeren havde ansøgt om fritagelse for på grundlag af artikel 239 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1).
   Sagsøgeren er af den opfattelse, at selskabet er omfattet af fritagelsen på grundlag af artikel 239 i forordning (EØF) nr. 2913/92, idet det mener, at det opfylder de to betingelser fastsat i denne bestemmelse.
   Hvad angår den første betingelse (det forhold, at der foreligger en særlig situation), gør sagsøgeren gældende, at der for sagsøgerens vedkommende foreligger en særlig situation, som dels udspringer af Kommissionens handlemåde, idet Kommissionen har ændret sin opfattelse til fortolkningen af lovbestemmelser vedrørende varers oprindelse uden i tilstrækkelig grad at have underrettet de erhvervsdrivende herom, dels udspringer af de nationale myndigheders handlemåde, idet de nationale myndigheder har fulgt Kommissionens opfattelse.
   Hvad angår den anden betingelse nævnt i artikel 239 i forordning (EØF) nr. 2913/92 (at der ikke foreligger urigtigheder eller forsømmelighed), gør sagsøgeren gældende, at sagsøgeren ikke kan anses for at have udvist forsømmelighed, eftersom sagsøgeren har sat sit lid til rigtigheden af Kommissionens tjenestegrenes oprindelige opfattelse, idet Kommissionen ifølge sagsøgeren har besluttet ikke at anlægge en streng fortolkning af reglerne vedrørende oprindelse over for sagsøgeren, men derimod over for sagsøgeren at anvende præferencesatser for antidumpingafgiften med hensyn til alle apparater, der er fremstillet og udført af sagsøgers datterselskab beliggende i Thailand.
   
      (1)  EFT L 302, s. 1.